**Reformert kirke** (dansk: **Reformert Kirke**) er en kirkebygning i Dronningensgade i festningsbyen Fredericia i Jylland i Danmark. Bygningen ble oppført i 1736 og tilhører den reformerte kirke.

Bakgrunn
--------

I 1680-årene ble de franske hugenotter, som var tilhengere av den reformerte lære, forfulgt i hjemlandet og utvandret derfor til andre områder i Europa. I 1719 ble noen av disse, som hadde slått seg ned i Pfalz og Brandenburg, invitert av kong Frederik IV av Danmark og Norge til å bosette seg i Fredericia. De ble til gjengjeld lovet religionsfrihet, gratis jord samt en del andre fordeler. Innen for to år ankom cirka 70 familier, hvorav noen slo seg ned som avlsbrukere og tobakksplantører.

De nyankomne bosatte seg i området ved Dronningensgade og Kongensgade, og fikk snart anvist plass til en kirke og kirkegård. Våren 1721 var oppmålingen til kirke og kirkegård klar, og etter ansettelse av en prest, ble den første person i 1725 begravet på den nye kirkegård.

Kirkebygningen
--------------

Kirken, som ble oppført i årene 1735–36, er en okergul og hvit rektangulær bygning med høyt valmet tak. Den måler cirka 21, 5 X 11,3 m og er oppført i røde sten i krysskifte over en sokkel av rødlig granitt. Hovedinngangen var opprinnelig anbrakt i den vestlige side mot Dronningensgade. Når man trådte inn i kirken, så man rett på prekestolen i øst, som hadde adgang for presten fra et sakristi (som siden er nedlagt). Døren til den nå blendete hovedinngang, er innrammet i sandsten, og over denne ses to tavler hvorav den øverste viser kong Christian VI og dronning Sophie Magdalenes kronte speilmonogrammer med elefantordenen og omgitt av to villmenn. Tavlen under har en innskrift på latin, som omtaler kongeparets velgjerning i forbindelse til oppførelsen av kirken. 

Under en restaurering etter Treårskrigen, hvor kirken var blitt benyttet som ammunisjonsdepot og lasarett, ble den liturgiske akse endret, således at hovedinngangen ble lagt til den nordre gavl, mens prekestolen ble flyttet til sydgavlen. Over den nye hovedinngang, satt i versaler, leses «Mon âme ne cesse de convoiter grandement et mesme défaut après les parvis de l’Eternel. Ps. 84,2».

Kirkens indre
-------------

Siden 1955 fremstår interiøret med gullige veggflater som brytes av vinduesnisjer med grålig rankedekorasjon, mens overgangen til taket markeres av en bord med muslingeskall. I forbindelse med forbedringer i 1901 fikk sydveggens to vinduer glassmalerier forestillende Jean Calvin og Ulrich Zwingli. Mellom glassmaleriene ses prekestolen fra 1852 etter tegning av Johan Daniel Herholdt. Under prekestolen står nattverdsbordet i lys ek fra 1969. Stolestaderne er utført i 1852 og er gråmalte med blå puter. Orgelfasaden er også fra 1852, mens innholdet er fra omkring 1925, bygget av Th. Frobenius og Sønner. Altersølv, likbåre og diverse annet interør oppbevares i Fredericia Museum.

Omgivelser
----------

Kirken er omgitt av en kirkegård som er innhegnet med en mur mot Dronningensgade og Sjællandsgade. På gravminnene ses karakteristiske navn med fransk opprinnelse som Bottelet, Honoré, Hermann (opprinnelig Armand), Deleuran, Dupont, le Fevre med flere. 

Nord for kirkegården ligger Reformert Skoles bygning fra 1821. Etter lukningen i 1981, fungerer den som menighetslokale.

Overfor skolen, på den andre side av Dronningensgade, ligger den tilhørende prestegård. Den ble oppført for innsamlede midler i slutten av 1700-tallet, men ble solgt til privat side i 1972. Både kirke, skole og prestegård er fredet.

Referanser
----------

1. ↑  «Den reformerte menighed | Fredericia Museum». *www.fredericiahistorie.dk*. Besøkt 1. august 2021.
2. ↑  «Historie – Den Reformerte Menighed Fredericia» **(dansk)**. Besøkt 1. august 2021.
3. ↑  *Kirkegårdene i Fredericia Provsti*. Fredericia Kommune. 2008. s. 48.
4. 1 2 3 4  «Reformert Kirke». *Danmarks Kirker*. XVII (6): 499–532. 2006.
5. ↑  «Bygninger – Den Reformerte Menighed Fredericia» **(dansk)**. Besøkt 1. august 2021.

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Midtskip
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |


|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark